गैस सिलेंडर के दाम बढ़ाने का फैसला वापस ले केंद्र सरकार
गुना | खाना पकने की गैस के भाव में रिकार्ड तोड़ 86 रुपए से अधिक की बढ़ोतरी आम नागरिक को इस बात का ऐहसास करा दिया है कि मोदी सरकार कैसे अच्छे दिन लाना चाहती है। गुना के सांसद कार्यालय में हुई कांग्रेस कोर ग्रुप की बैठक में वक्ताओं ने मांग की कि भाजपा सरकार इस बढ़ोत्तरी को तत्काल वापस ले।
कोर ग्रुप में देश व प्रदेश की भाजपा सरकार के साथ गुना नपा सहित अन्य खामियों को लेकर अपना वार्डों के संपर्क अभियान का निरंतर जारी रखने का निर्णय लिया। वक्ताओं ने कहा कि सहारा व बिड़ला डायरियों में पीएम मोदी के नाम आने से देश के सामने उनका चेहरा उजागर हुआ है। वहीं मप्र में आईएसआई के लिए जासूसी से लेकर पश्चिम बंगाल मे मानव तस्करी ने भाजपा समर्थकों की पोल खोल दी है।
वक्ताओं ने कहा कि शहर सहित जिले में राशन कार्ड बनाना बंद कर आम नागरिक को परेशान किया जा रहा है।
इस बैठक में जिला अध्यक्ष योगेंद्र लुम्बा, पूर्व नपाध्यक्ष देवेंद्र गुप्ता, सूर्यकांत जगताप, विठ्ठलदास मीना व सोबरन सिंह रघुवंशी, अनिल रूपश्री, रक्षित सिंह, देवेंद्र किरार, संगीता मोहन रजक, अमित सोनी, नीरज निगम, ओपी नरवरिया, बंटी अहिरवार आदि मौजूद थे।
hin_Deva hin_Deva hin_Deva hin_Deva mai_Deva